stanford-oval/wikipedia huggingface dataset:
יחסי יוון–צ'כיה

| יחסי יוון–צ'כיה |
| --- | --- |
יוון: צ'כיה


יוון: צ'כיה
שטח (בקילומטר רבוע)
131,957: 78,867
אוכלוסייה
10,020,238: 10,703,802
תמ"ג (במיליוני דולרים)
238,206: 330,858
תמ"ג לנפש (בדולרים)
23,773: 30,910
משטר
דמוקרטיה: רפובליקה

ליוון ולצ'כיה יחסים דיפלומטיים מאז 1993. היחסים הדיפלומטיים בין יוון לצ'כוסלובקיה לשעבר, כוננו כבר בשנת 1920. צ'כיה מחזיקה שגרירות באתונה ויוון מחזיקה שגרירות בפראג. שתי המדינות הן ריבוניות וחברות בנאט"ו ובאיחוד האירופי.
בדצמבר 2015 נקרא הדיפלומט היווני פאנאיוטיס סאריס מהשגרירות בפראג חזרה לאתונה בשל הצהרה לא מובנת של נשיא צ'כיה מילוש זמאן כשדיבר על משבר החוב של יוון ועל המצב המורכב שנוצר בגוש האירו כתוצאה ממנו.
יחסי יוון – פפואה גינאה החדשה

| יחסי יוון – פפואה גינאה החדשה |
| --- | --- |
יוון: פפואה גינאה החדשה


יוון: פפואה גינאה החדשה
שטח (בקילומטר רבוע)
131,957: 462,840
אוכלוסייה
10,020,238: 10,623,157
תמ"ג (במיליוני דולרים)
238,206: 30,932
תמ"ג לנפש (בדולרים)
23,773: 2,912
משטר
דמוקרטיה: מונרכיה חוקתית

יחסי יוון–פפואה גינאה החדשה הם היחסים הדיפלומטיים הרשמיים שבין הרפובליקה ההלנית לבין המדינה העצמאית של פפואה גינאה החדשה.
סקירה כללית

בין הרפובליקה ההלנית לבין המדינה העצמאית של פפואה גינאה החדשה מתקיימים יחסים דיפלומטיים חמים ובמסגרתם מתקיימים שיתופי פעולה בעיקר בארגונים בינלאומיים דוגמת האומות המאוחדות. היחסים הדיפלומטיים הרשמיים שבין הרפובליקה ההלנית לבין המדינה העצמאית של פפואה גינאה החדשה כוננו ב-1977.
אזרחים יוונים המעוניינים להיכנס ולשהות בפפואה גינאה החדשה נדרשים להצטיידות באשרת כניסה מראש על מנת לעשות כן. אזרחים פפואה גינאה החדשה המעוניינים להיכנס ולשהות ביוון גם הם נדרשים באשרת כניסה מראש על מנת לעשות כן.
נציגויות דיפלומטיות

פפואה גינאה החדשה אינה מיוצגת ביוון, הן בדרג השגרירות והן בדרג הקונסולרי. פפואה גינאה החדשה האמינה את שגרירותה שבבריסל, בירת בלגיה, על יוון.
יוון אינה מיוצגת בפפואה גינאה החדשה, הן בדרג השגרירות והן בדרג הקונסולרי. יוון האמינה את שגרירותה שבקנברה, בירת אוסטרליה הסמוכה, על פפואה גינאה החדשה.
יצחק הכהן שלאנג

| --- | --- |

הרב ד"ר יצחק הכהן שלאנג (1938)  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  20 באוקטובר 1873 קלאסנו, וייליצ'קה, האימפריה האוסטרו-הונגרית האימפריה האוסטרו-הונגרית 
 פטירה:  28 במרץ 1942 (בגיל 68) מחנה הריכוז באנייצה, בלגרד 
 מקום פעילות:  בלגרד
 תקופת הפעילות:  ? – 28 במרץ 1942 
 השתייכות:  יהדות נאולוגית 
 תחומי עיסוק:  הרב הראשי האשכנזי של יהודי בלגרד
 תפקידים נוספים:  היסטוריון וחוקר תולדות יהודי בלגרד
 בני דורו:  מוריץ לוי, שלום פרייברגר, מרדכי צבי אורבך
 פרסים והוקרה:  מדליית הצטיינות של הצלב האדום  מסדר סאבה הקדוש 
 
הרב ד"ר יצחק הכהן שלאנג וכן איגנאץ שלאנג (בסרבו-קרואטית בכתב לטיני: Ignjat Šlang, בסרבו-קרואטית בכתב קירילי: Игњат Шланг;‏ 20 באוקטובר 1873, קלאסנו, וייליצ'קה, האימפריה האוסטרו-הונגרית – 28 במרץ 1942, מחנה הריכוז באנייצה, בלגרד, ממלכת יוגוסלביה הכבושה) היה היסטוריון והרב הראשי האשכנזי ליהודי בלגרד מראשית המאה ה-20 ועד לתקופת השואה.
קורות חייו

יצחק הכהן שלאנג נולד בעיירה קלאסנו (פול') באזור קרקוב לשרגא מנדל ולפייבל. סיים את ישיבת פרשבורג וכיהן כחזן בפאקראץ. ב-1902 הגיע יצחק הכהן שלאנג לבלגרד ומונה לחזן בבית הכנסת האשכנזי הישן "ההיכל" ובהמשך מונה לרב הראשי של הקהילה. ב-1911 נמנה הרב שלאנג עם מייסדי סניף בני ברית בבלגרד. במהלך מלחמת הבלקן הראשונה, השנייה ומלחמת העולם הראשונה כיהן כרב צבאי ועודד את גיוסם של יהודי סרביה לצבא הממלכה. פעילותו זו זיכתה אותו במספר עיטורים מטעם השלטון הסרבי. הרב שלאנג ערך מחקר מקיף על תולדות יהודי בלגרד תוך הסתמכות על ארכיונים וספרי שאלות ותשובות וב-1926 פרסם את עבודתו בספר "תולדות יהודי בלגרד". כמו כן פרסם את הספרים "עיקרי האמונה", "לשון ודעת" וספר על תולדות יהודי צפון-מזרח אירופה. שלאנג לימד בבית המדרש היהודי וכן לימד בבתי ספר תיכוניים בבלגרד.
ב-6 באפריל 1941 פלשה גרמניה הנאצית ליוגסלביה והכניעה את צבאה תוך ימים אחדים. ב-5 במאי 1941 נעצר הרב שלאנג ביחד עם יו"ר הקהילה פרידריך פופס והרב הראשי ליהודי סרייבו מוריץ לוי אשר שהה בבלגרד באותה העת. השלושה הועברו לגראץ, שם נכלאו במשרדי הגסטפו וככל הנראה עברו עינויים. לאחר מספר חדשים שוחררו פרידריך פופס ומוריץ לוי מהמעצר בגראץ, אך הרב שלאנג לא נמנה עם המשוחררים ולא היה ידוע מה עלה בגורלו. בהמשך, תועד הרב שלאנג בבלגרד ושם במרץ 1942 הובל אל מותו במחנה הריכוז באנייצה.
היה נשוי לאמה שלאנג לבית שוייצר (1882–1941) ואב למילאן (1897–1941) אדריכל שתכנן את בית הכנסת סוכת שלום, איזידור (1898–1941) נספו בשואה ותיאודור שלאנג.
הערות שוליים

1 2  הרב יצחק הכהן שלאנג-תקציר ביוגרפי, באתר prvisvetskirat.rs (באנגלית) ו(בסרבית).
1 2  יצחק הכהן שלאנג-תקציר ביוגרפי, באתר elmundosefarad (בבוסנית).
↑  הקהילה היהודית בבלגרד, בתוך: צבי לוקר (עורך), פנקס הקהילות, הוצאת יד ושם, 1988, עמוד 71.
1 2  הקהילה היהודית בבלגרד, בתוך: צבי לוקר (עורך), פנקס הקהילות, עמוד 73.
↑  מנחם שלח (עורך), תולדות השואה - יוגוסלביה, הוצאת יד ושם, ירושלים, 1990, עמוד 39.
↑  מנחם שלח (עורך), תולדות השואה - יוגוסלביה, עמוד 81, 156.
↑  מנחם שלח, שואת יהודי יוגוסלביה - הקהילות בסרביה וקרואטיה, באתר יד יצחק בן-צבי, אוחזר ב-16 באוקטובר 2023.
| --- | --- |
בקרת זהויות :  NLI: 987007463387105171  ISNI: 0000 0004 0258 9779  VIAF: 298408250   WorldCat (עם VIAF): 298408250
יון פדר

| --- | --- |

 לידה:  1954 (בן 70 בערך) 
 מדינה:  ישראל ישראל
 השכלה:  האוניברסיטה העברית בירושלים 
 בן או בת זוג:  עדנה לומסקי-פדר 
 מספר צאצאים:  2 
 
יוֹן פדר (נולד ב-1954) הוא עיתונאי ועורך, שימש כעורך הראשי של אתר ynet בשתי קדנציות: בשנים 2000–2013 ומאוקטובר 2017 עד יוני 2020. בין שתי הקדנציות היה העורך הראשי של "ידיעות אינטרנט" - חטיבת האינטרנט של קבוצת ידיעות אחרונות.
ביוגרפיה

יוֹן פדר הוא בעל תואר ראשון בפסיכולוגיה ותואר שני בתקשורת מהאוניברסיטה העברית בירושלים, ובעל דרגת סא"ל (מיל.) בצה"ל.
את תחילת הקריירה העיתונאית שלו עשה ב"קול ישראל", אליו הצטרף ב-1979 ובו שימש כתב ועורך בחטיבת החדשות. בין השאר היה כתב לענייני חברה ורווחה, כתב חינוך וכן ערך לפרקים יומני חדשות ואת יומן סוף השבוע.
באמצע שנות ה-80 עבר ל"הוצאת כתר" והיה לעורכה הראשי. בתקופתו עברה הוצאת הספרים מהפך דרמטי, והוא פעל להרחבה ניכרת של הקטגוריות המו"ליות והספרותיות שבהן היא עסקה. בין השאר מזוהה פדר עם חשיפה וגיוס של דור סופרים ישראלים חדש, וכמו כן עם ייזומם ועריכתם של אנציקלופדיות ופרויקטים מו"ליים גדולים כגון: "בריטניקה לנוער", סדרת "ההיסטוריה של ארץ ישראל" (ב-10 כרכים) ו"האנציקלופדיה הישראלית הכללית".
פדר שימש משך כמה שנים גם כעורך הראשי של הוצאת ידיעות אחרונות. פעילותו בהוצאה זו מזוהה עם מהלך משמעותי של הרחבת תחומי העיסוק שלה וגיוונם.
אנציקלופדיה ynet

בצד דחיפתו להרחבה מתמדת של ynet גם מעבר לתכניו העיתונאיים, יזם פדר את הקמתה של אנציקלופדיה ynet. עם השקתה של האנציקלופדיה אמר פדר כי "אין מדיום מתאים יותר לאנציקלופדיות מהמדיום האינטרנטי. בעבר עשיתי זאת בפרינט, היום אני עושה זאת במדיום מקוון ומי כמוני יכול להעיד על יתרונות האינטרנט לעניין זה. המדיום הזה מאפשר עדכון מתמיד, און-לייני, של האנציקלופדיה על מכלול ערכיה, נתוניה והעובדות שמביאה; ובמקביל מאפשר המדיום האינטרנטי חיפוש ואיתור ערכים באופן היעיל ביותר והמהיר ביותר האפשרי." אשר למדיניות העריכה של האנציקלופדיה - לדבריו "אנציקלופדיה צריכה להיות נטולת כל עמדה פוליטית וכל תפיסה אידאולוגית. היא אמורה לספק רק עובדות, תוך העדר משוא פנים, הטיות ונטיות, ובניסוח האובייקטיבי המרבי האפשרי". האנציקלופדיה צפויה לסיים את פעילותה בסוף שנת 2020.
חיים אישיים

נשוי לפרופ' עדנה לומסקי-פדר מהאוניברסיטה העברית, ואב לשניים. אמו הייתה סופרת הילדים קרה פדר-טל.
הערות שוליים

↑  יון פדר, כשהדובר שותק, באתר ynet, 9 באפריל 2002
↑  מעיין כהן, ‏מקום 3: ynet, יון פדר. "אני פחות מתפעל מווב 2.0", באתר גלובס, 26 בדצמבר 2006
↑  יוני קלרמן, איש השיווק של ינואר 2007: יון פדר, באתר "שיווק"
↑  יון פדר ימונה לעורך "ידיעות אינטרנט"; ערן טיפנברון ימונה לעורך ynet, באתר ynet, 7 באפריל 2013
↑  אמנון מרנדה פורש מתפקידו כעורך ynet; יון פדר ימונה לעורך האתר, באתר ynet, 13 בספטמבר 2017
↑  דף הבית של +ynet
מהיום: אתר ynet בתשלום,  באתר כיפה, 18 בפברואר 2019
↑  דרור עמיר ימונה לעורך ynet, גידו רן ימונה למשנה לעורך, באתר ynet, 17 ביוני 2020
| --- | --- |
בקרת זהויות :  NLI: 987007516955305171  ISNI: 0000 0000 6310 0915  LCCN: n86006434  VIAF: 45774526   WorldCat (עם VIAF): 45774526
טיילור שיש

| --- | --- |
שיש מבצעת הדמיה של סיבוב ההופעות השישי של טיילור סוויפט, "The Eras Tour" בסבו סיטי, 1 באוגוסט 2023
שיש מבצעת הדמיה של סיבוב ההופעות השישי של טיילור סוויפט, "The Eras Tour" בסבו סיטי, 1 באוגוסט 2023
 לידה:  29 בנובמבר 1994 (בן 29)
 שם לידה:  ג'ון מאק ליין קורונל
 מדינה:  הפיליפינים הפיליפינים
 תקופת הפעילות:  מ-2017
 עיסוק:  דראג קווין ‏•‏‏ מוקדן טלפוני ‏•‏‏ אישיות אינטרנטית
ג'ון מאק ליין קורונל (באנגלית: John Mac Lane Coronel; נולד ב-29 בנובמבר 1994), ידוע בשם הבמה טיילור שיש (באנגלית: Taylor Sheesh) הוא דראג קווין פיליפיני, הידוע בהתחפשותו לזמרת-יוצרת האמריקאית טיילור סוויפט מאז 2017. הוא אף הופיע בדמותו כמופע חימום ב"המרוץ לדראג של רו פול" בפיליפינים. היא זכתה לפרסום רב בשנת 2023 לאחר שסרטונים שלה המחקים את סיבוב הופעתה של סוויפט, "The Eras Tour" בקניונים מרכזיים בערים פיליפיניות, דוגמת המטרופולין של מנילה, קזון סיטי וסבו סיטי, הפכו לוויראליים בטיקטוק ובשאר הרשתות החברתיות. כתבי עת תיארו את שיש כ"חקיינית הטובה ביותר של טיילור סוויפט במזרח הרחוק ואת הופעותיה כמחווה חלופית לסיבוב ההופעות.
שנותיו הראשונות

קורונל גדל במנילה, בירת הפיליפינים. אביו היה חשמלאי רכב ואימו עקרת בית. הוא הפך למעריץ של סוויםפט ב-2009, בגיל 15, לאחר שהאזין לסינגל "Fifteen". מאז התחיל לשנן את תנועות הריקוד, השירים והכוריאוגרפיה שלה. תחילה גילם את דמותה של ליידי גאגא במועדוני לילה. בערב אחד זכה בקרב אלתורים, ונשכר על ידי מנהל המועדון כמופע קבוע. ב-2017 החל לגלם את דמותה של סוויפט. קורונול הצהיר: ”צפיתי בכמה מהופעותיה החיות ביוטיוב ושיננתי את תנועות הריקוד שלה”. השם "טיילור שיש" מורכב משמה הפרטי של סוויפט וממילת הסלנג "שיש", שמבטאת כעס.
קריירה

במאי 2023 החלו סרטונים של טיילור שיש מחקה את הופעותיה של סוויפט מ-"The Eras Tour" ללא עלות להפוך לוויראליים ברשתות החברתיות. הם זכו להתייחסות מצד מגזינים מערביים רבים, דוגמת Rolling Stone. קורונל כתב כי ההופעה אורגנה על ידו ועל ידי קהילת הסוויפטיז בפיליפינים. ביוני התבדחה ג'גלי קליינטה, דראג קווין אמריקאית, על התופעה בחשבון האינסטגרם שלה. אולם לבסוף פרסמה התנצלות.
שיש יצאה לסיבוב הופעות ביולי. כ-5,000 איש צפו בהופעתה בטאגוויג. סרטונים משם הופצו בטיקטוק וצברו מיליוני צפיות. כאשר הלג האסייתי של סיבוב ההופעות של סוויפט פורסם לא נכללה אף הופעה בפיליפינים, אלא רק בסינגפור. לכן, הופעותיו של קורונל תוארו כחוויה אלטרנטיבית של "The Eras Tour" עבור הסוויפטיז בפיליפינים. שיש הופיעה גם במטרופולין של מנילה באירועים גדולים שמנו עשרות אלפי צופים.
באוגוסט 2023 שברה שיא עולם עבור מספר הצופים הגבוה ביותר למופע דראג עם 20,000 איש. שיש הופיעה ליותר מ-10,000 צופים במשך שעה וחצי בקזון סיטי. כמו כן, הופיעה באופן פרטי מול ברטמן רוק, כדי לחגוג את חזרתו לפיליפינים. בספטמבר הפכה שיש לנושא המרכזי של פרק אחד בבוקר טוב אמריקה. בריאיון ל-Vulture אמר קורונל כי הוא עושה את הופעותיו במחיר סמלי או בחינם באמצעות חסויות המוצעות על ידי הקניון וכמה מותגים נוספים. נמכרים בהם גם מזון וסחורה לא רשמית מעסקים פיליפיניים קטנים. הוא גם ציין כי אנשים מזהים אותו גם כשהוא אינו בדמותה של שיש.
ביאורים

↑  קורונל מעדיף לשון פנייה זכרית, אך כשהוא מופיע כטיילור שיש לשון הפנייה הוא נקבי.
יחסי לוב–מלטה

| יחסי לוב–מלטה |
| --- | --- |
לוב: מלטה


לוב: מלטה
שטח (בקילומטר רבוע)
1,759,540: 316
אוכלוסייה
7,400,489: 541,063
תמ"ג (במיליוני דולרים)
50,492: 20,957
תמ"ג לנפש (בדולרים)
6,823: 38,733

יחסי לוב–מלטה הם היחסים הדיפלומטיים בין לוב ומלטה. שתי המדינות כוננו יחסים דיפלומטיים זמן קצר לאחר עצמאותה של מלטה. לשתי המדינות היו קשרים הדוקים מאוד ושיתוף פעולה במהלך ממשלות דום מינטוף. ללוב יש שגרירות באטרד (אנ') ולמלטה יש שגרירות בטריפולי. בשנת 2013 אמר ראש ממשלת לוב עלי זיידן כי היחסים בין שתי המדינות "מעולים".
היסטוריה > יחסים מוקדמים (1964–1980)

במהלך שנותיו של דום מינטוף כראש ממשלת מלטה שלאחר עצמאותה של מלטה, לוב הלוותה כמה מיליוני דולרים למלטה כדי לפצות על אובדן ההכנסות משכר דירה שבעקבות סגירת בסיסי הצבא הבריטי במלטה. קשר הדוק יותר עם לוב פירושו התחדשות דרמטית. התפתחות (אך קצרת מועד) במדיניות החוץ של מלטה: כלי תקשורת מערביים דיווחו כי נראה שמלטה מפנה עורף לנאט"ו, בריטניה ואירופה באופן כללי. לפחות בשנות השבעים של המאה העשרים כבר הייתה ללוב שגרירות קבועה במלטה שנמצאה בווילה דראגו הבולטת בסלימה.
פורסמו ספרי היסטוריה שהחלו להפיץ את רעיון הניתוק בין האוכלוסייה האיטלקית והקתולית, ובמקום זאת ניסו לקדם את התיאוריה של קשרים תרבותיים ואתניים הדוקים יותר עם צפון אפריקה. התפתחות חדשה זו צוינה על ידי בויסייביין בשנת 1991: "...ממשלת העבודה ניתקה את היחסים עם נאט"ו וחיפשה קשרים עם העולם הערבי. לאחר 900 שנה של קישור לאירופה, מלטה החלה להסתכל דרומה. מוסלמים, שעדיין זכורים בפולקלור בגלל התקפות פיראטיות פראיות, הוגדרו מחדש כאחי דם."
קדאפי אף טען כי העם המלטזי הוא ממוצא ערבי, ממוצא פיניקי.
בין השנים 1975–1976, ממשלת לוב העניקה לסוללה הראשונה (הימית) של מלטה של חיל היבשה של מלטה (כיום טייסת הים של ה-AFM) ארבע סירות סיור.
היסטוריה > תקרית סייפם (1980)

בשנת 1980 אסדת נפט של חברת סייפם האיטלקית שהוזמנה על ידי טקסאקו לקדוח מטעם ממשלת מלטה 68 מיילים ימיים דרום-מזרחית למלטה נאלצה להפסיק את הפעילות לאחר שאוימה על ידי סירת ירייה של לוב. גם מלטה וגם לוב תבעו זכויות כלכליות באזור ואירוע זה העלה את המתח. הנושא הועבר לבית הדין הבין-לאומי לצדק (ICJ) בשנת 1982 אך פסיקתו של בית המשפט בשנת 1985 עסקה רק בתיחום של חלק קטן מהשטח שבמחלוקת.
היסטוריה > שיפור היחסים (1982–1987)

מלטה ולוב שיפרו את היחסים אחד לשני, בתגובה לפתיחות חוזרות ונשנות של קדאפי לאיחוד רשמי והדוק יותר בין שתי המדינות; ולמשך תקופה קצרה ערבית הפכה למקצוע חובה בבתי ספר תיכוניים במלטה. בשנת 1984 נפתח רשמית מסגד מרים אל-בטול על ידי מועמר קדאפי במלטה.
היסטוריה > מלחמת האזרחים בלוב (1987–2011)

לאחר סיום ממשלות מינטוף ובוניצ'י שמרה מלטה על היחסים המצוינים שלה עם לוב. היחסים התקררו ב-2005 בעקבות ההתנקשות במלטה על פתחי שקאקי, ככל הנראה על ידי המוסד, אולם מאוחר יותר היחסים נורמלו.
ב-21 בפברואר 2011, בתחילת מלחמת האזרחים בלוב הראשונה, ערקו שני מטוסי קרב של חיל האוויר הלובי למלטה במקום להפציץ מפגינים בבנגאזי. סירובה של ממשלת מלטה להסגיר את הטייסים או להחזיר את המטוס ללוב במהירות גרם לכך את מדינת שמלטה הפכה לשכנה לא ידידותית במלחמת האזרחים. מלטה גם תיאמה את פינוים של רבבות עובדים זרים שנקלעו לסכסוך; ושיחקה תפקיד פחות בהתערבות הבינלאומית המאוחרת יותר בסכסוך.
ב-11 במרץ, אחד מבני דודיו של קדאפי ניסה לשחד את פקידי חיל האוויר המלטזי כדי לרכוש דלק סילוני.
היסטוריה > עידן פוסט קדאפי (2011–הווה)

בעקבות הפלתו של מועמר קדאפי מממשלת לוב, היחסים המשיכו להתחזק משני החלקים. ממשלת מלטה בשיתוף עם MCAST הציעה מלגות לסטודנטים לוביים. גם דיונים בנושא הגירות בלתי חוקיות נערכו. בספטמבר 2013 הושגה עסקה למלטה לרכישת נפט גולמי, נפט מזוקק, דלק סילוני וגפ"מ במחיר קבוע. מלטה תסייע גם ללוב בתחום התחבורה והתעופה האזרחית. ממשלת לוב הייתה מעוניינת בשיפור הקשרים בין שתי המדינות, כולל נפט וגז, חינוך, כולל שיקום מכון תא גיורני והיבטים אחרים.
במהלך מלחמת האזרחים השנייה בלוב, מלטה (יחד עם מרבית הקהילה הבינלאומית) המשיכה להכיר בממשלת ההסכם הלאומי לאחר שבית המשפט העליון בלוב הוכרז כבלתי חוקתי. מטען הלובי חוסין מוסראטי התעקש כי בכך מלטה "מתערבת בענייני לוב". בשל הסכסוך, יש שתי שגרירויות לוב במלטה. הקונגרס הלאומי הכללי המוכר שולט כעת בשגרירות לוב הרשמית בבלזן, ואילו בית הנבחרים הלא מוכר פתח קונסוליה בתא' שיביקס. כל אחת משתי השגרירויות אומרת כי אשרות שהונפקו על ידי הגורם האחר אינן תקפות.
ב-27 בינואר 2015, טרוריסטים חמושים של המדינה האיסלאמית תקפו את מלון קורינתיה המנוהל על ידי מלטה בטריפולי. לאחר התרחבות נוספת של המדינה האיסלאמית בלוב (במיוחד נפילת נוופליה), קרא ראש הממשלה ג'וזף מוסקט ומנהיג האופוזיציה סימון בוסוטיל לאומות המאוחדות ולאיחוד האירופי להתערב בלוב כדי למנוע מהמדינה להפוך למדינה כושלת.
פגישה בין מנהיגי שתי הממשלות היריבות בלוב התקיימה באוברז' דה קסטיל בוולטה, מלטה ב-16 בדצמבר 2015. הפגישה התעכבה בכמה ימים לאחר שנציגי ממשלת טוברוק נכשלו בהתחלה.
יחסי יוון–ירדן

| יחסי יוון–ירדן |
| --- | --- |
יוון: ירדן


יוון: ירדן
שטח (בקילומטר רבוע)
131,957: 89,342
אוכלוסייה
10,020,238: 11,544,753
תמ"ג (במיליוני דולרים)
238,206: 50,814
תמ"ג לנפש (בדולרים)
23,773: 4,401
משטר
דמוקרטיה: מונרכיה חוקתית

יחסי יוון–ירדן הם היחסים הדיפלומטיים הרשמיים שבין הרפובליקה ההלנית לבין הממלכה הירדנית ההאשמית.
סקירה כללית

בין הרפובליקה ההלנית לממלכה הירדנית ההאשמית מתקיימים יחסים דיפלומטיים רשמיים. על פי משרד החוץ של יוון, היחסים הדיפלומטיים הרשמיים שבין הרפובליקה ההלנית לממלכה הירדנית ההאשמית הם יחסים קרובים המתבטאים בשיתופי פעולה שונים במגוון תחומים.
בערך חמש מאות אזרחים יוונים מתגוררים בירדן, רובם הן אזרחיות יווניות הנשואות לאזרחים ירדנים שלמדו במוסדות יווניים שונים. ישנן כחמש עשרה משפחות יווניות בהן כל בני הבית הם יוונים ואינם שייכים לעמים שונים. הפטריארכיה היוונית-אורתודוקסית של ירושלים הקימה בית ספר יווני-אורתודוקסי המלמד בשפה הערבית, אשר המצטיינים שבו מקבלים מלגות ללימודים גבוהים ביוון עצמה.
האיגוד היווני הראשי בירדן הוא "איגוד הנשים היווניות של ירדן", אשר פעיל במגזרים החברתיים והתרבותיים. הארגון שם לעצמו כמטרה את שימור התרבות היוונית בירדן ואת קידום הלימוד של השפה היוונית והתרבות שלה אצל יוונים צעירים. המאמינים היוונים האורתודוקסים בירדן מונים כ-120,000 איש, רובם דוברי ערבית. ישנן כ-30 כנסיות יווניות.
נציגויות דיפלומטיות

ירדן מיוצגת ביוון בדרג השגרירות באמצעות שגרירות רשמית שהיא מחזיקה באתונה, בירת המדינה. ירדן מיוצגת ביוון גם בדרג הקונסולרי באמצעות קונסוליה רשמית שהיא מחזיקה בסלוניקי.
יוון מיוצגת בירדן בדרג השגרירות באמצעות שגרירות רשמית שהיא מחזיקה בעמאן, בירת המדינה.
יחסי יוון–קוסובו

| יחסי יוון–קוסובו |
| --- | --- |
יוון: קוסובו


יוון: קוסובו
שטח (בקילומטר רבוע)
131,957: 10,887
אוכלוסייה
10,020,238: 1,682,095
תמ"ג (במיליוני דולרים)
238,206: 10,438
תמ"ג לנפש (בדולרים)
23,773: 6,206
משטר
רפובליקה

יחסי יוון-קוסובו הם היחסים הדיפלומטיים בין יוון לבין קוסובו (אזור הנתון במחלוקת בין סרביה לבין הרפובליקה של קוסובו, המוכרת על ידי 111 חברי האו"ם). יוון היא אחת מחמש מדינות האיחוד האירופי שאינה מכירה במדינה, אך היא מחזיקה בה משרד נציבות רשמי שאינו דיפלומטי (שממונה גם על סרביה). עם זאת, יוון מכירה בדרכון קוסובו כדרכון תקף.
עמדת יוון ביחס להכרזת העצמאות של קוסובו היא נייטרלית.
יחסי לוב–סרביה

| יחסי לוב–סרביה |
| --- | --- |
לוב: סרביה


לוב: סרביה
שטח (בקילומטר רבוע)
1,759,540: 77,474
אוכלוסייה
7,400,489: 6,724,294
תמ"ג (במיליוני דולרים)
50,492: 75,187
תמ"ג לנפש (בדולרים)
6,823: 11,181
משטר
ממשלת מעבר: רפובליקה

יחסי לוב–סרביה הם היחסים הדיפלומטיים בין לוב לסרביה.
היסטוריה

בתקופת שלטונו של מועמר קדאפי היו היחסים הדיפלומטיים בין לוב ליוגוסלביה טובים במיוחד. יחסים אלו המשיכו גם לאחר הקמת סרביה.
אחד מהקשרים החשובים יותר בין שתי המדינות היה הסחר בנשק, תחילה בין הרפובליקה הפדרלית הסוציאליסטית של יוגוסלביה ללוב, ולאחר מכן עם סרביה לאחר התפרקות יוגוסלביה. מספר מטוסים של חיל האוויר ג'מהיריאן (אנ') הלובי שנתפסו או שימשו כדי להגן על נאמניו של קדאפי, יוצרו על ידי יצרנית המטוסים היוגוסלבית SOKO בבוסניה והרצגובינה של ימינו. מרבית מתושבי סרביה אמרו כי הם תומכים במשטרו של קדאפי.
היסטוריה > מלחמת האזרחים הראשונה בלוב

ב-25 באוגוסט 2011 הכירה סרביה רשמית במועצת המעבר הלאומית כממשלת בלוב. עם זאת, היחסים של סרביה עם ממשלת המעבר היו מתוחים כבר מתחילת מלחמת האזרחים הראשונה בלוב כאשר חמישה סרבים נתפסו על ידי מורדים בקדאפי בחשד שהם נלחמו כשכירי חרב עבורו. נכון לאפריל 2012 כל החמישה עדיין נשארו במעצר בלוב. עיתון לובי דיווח אז ששכירי חרב נוספים הוטסו מבאניה לוקה. שר ההגנה הסרבי, דרגאן סוטנובץ', הכחיש את הדיווחים לפיהם מטוסי קרב סרבים הפציצו מורדים נגד קדאפי.
היסטוריה > לאחר מלחמת האזרחים

ב-7 בנובמבר 2015 שני עובדי שגרירות סרביה בלוב נחטפו על ידי אלמונים, כפי שדווח על ידי משרד החוץ הסרבי. בפברואר 2016 דווח שהעובדים נהרגו בהפצצה שביצעה ארצות הברית.
נציגויות דיפלומטיות

ללוב יש שגרירות בבלגרד.
לסרביה יש שגרירות בטריפולי.
יחסי לוב–מקסיקו

| יחסי לוב–מקסיקו |
| --- | --- |
לוב: מקסיקו


לוב: מקסיקו
שטח (בקילומטר רבוע)
1,759,540: 1,964,375
אוכלוסייה
7,400,489: 131,133,866
תמ"ג (במיליוני דולרים)
50,492: 1,788,887
תמ"ג לנפש (בדולרים)
6,823: 13,642
משטר
ממשלת מעבר: רפובליקה פדרלית

יחסי לוב–מקסיקו הם היחסים הדיפלומטיים בין מדינת לוב למדינות המקסיקניות המאוחדות. שתי המדינות חברות באו"ם.
היסטוריה

בשנת 1947 קיבלה לוב את עצמאותה מאיטליה. בשנת 1961 שלח נשיא מקסיקו אדולפו לופס מטאוס משלחת נשיאותית של רצון טוב, בראשות השליח המיוחד אלחנדרו קרייו מרקור והציר חוסה אסקיאל איטוריאגה, לבקר בלוב כדי לסלול את הדרך להקמת יחסים דיפלומטיים בין שתי המדינות. ב-6 באוגוסט 1975 כוננו לוב ומקסיקו יחסים דיפלומטיים. היחסים הראשוניים בין שתי המדינות היו מוגבלים והתקיימו בעיקר בארגונים רב-צדדיים כמו באו"ם. בדצמבר 2003, קולונל מועמר קדאפי הודיע כי לוב תסיים את תוכניותיה לפיתוח נשק להשמדה המונית ולוויתור על הטרור. קדאפי עשה צעדים משמעותיים גם בנרמול היחסים עם מדינות המערב. בינואר 2008 פתחה לוב שגרירות במקסיקו סיטי.
באפריל 2008 ערך שר החוץ הלובי עבד אל-רחמן שלע'ם ביקור רשמי במקסיקו ונפגש עם שרת החוץ המקסיקנית פטריסיה אספינוסה קנטיאנו. ביקור שר החוץ שאלגם היה הביקור הראשון ברמה הגבוהה במקסיקו על ידי נציג לובי. במהלך הביקור דנו שני שרי החוץ בהערכת מצב היחסים הדו-צדדיים בין שתי המדינות והדגישו את הפרספקטיבות לחיזוקו באמצעות דיאלוג פוליטי ושיתוף פעולה כלכלי, מסחרי, תרבותי וחינוכי. יתרה מזאת, הם הדגישו במשותף את החשיבות של קידום שיתוף פעולה דו-צדדי באזורים ספציפיים כמו משאבי מים, שימור אתרים ארכאולוגיים ומדבור, כמו גם חילופי חוויות בנושאים נדידים וקונסולריים. כתוצאה מהביקור, שתי המדינות חתמו על מזכר הבנות להקמת מנגנון התייעצות בנושאים הדדיים בין שתי המדינות.
בחודש יוני 2009, השגריר המקסיקני באדיס אבבה שבאתיופיה השתתף בפסגת האיחוד האפריקאי שהתקיימה בסירת שבלוב. באוגוסט 2009 ביקרה מנכ"לית אפריקה והמזרח התיכון במזכירות החוץ של מקסיקו שרה ואלדס בטריפולי כדי לחגוג את ההתייעצות הראשונה בנושאים הדדיים בין שתי המדינות. בפברואר 2011 חוותה לוב את מלחמת האזרחים הראשונה שלה. במהלך המלחמה פינתה מקסיקו את אזרחיה מהמדינה. ביולי 2011 סיכלו הרשויות במקסיקו תוכנית להברחת בנו של קדאפי, אל-סעדי קדאפי, ובני משפחת קדאפי נוספים למקסיקו.
ממשלת מקסיקו מציעה מדי שנה מלגות לסטודנטים מלוב המבקשים ללמוד תואר שני או דוקטורט באוניברסיטה מקסיקנית. בדצמבר 2016 הוקמה קבוצת הידידות מקסיקו-לוב בבית הנבחרים המקסיקני.
ביקורים רמי דרג

ביקורים רמי דרג מלוב למקסיקו
שר החוץ עבד אל-רחמן שלע'ם (2008)
ביקורים רמי דרג ממקסיקו ללוב
שליח מיוחד אלחנדרו קרייו מרקור (1961)
הנציג חוסה אסקיאל איטוריאגה (1961)
מנכ"לית אפריקה והמזרח התיכון שרה ואלדס (2009)
יחסי סחר

בשנת 2018 הסתכם המסחר בין לוב ומקסיקו ב-9.2 מיליון דולר. הייצוא העיקרי של לוב למקסיקו כולל: כבלי צמד תרמי (או כבלי הארכה שלהם) וקופות רושמות. הייצוא העיקרי של מקסיקו ללוב כולל: שמיכות העשויות מסיבים סינתטיים (למעט חשמליים); תכשירים לסתימות שיניים על בסיס שרפים אקריליים; חומר תפר כירורגי (המורכב ממחט עם חוט); ואטמים. בין השנים 1999–2017 הסתכמו ההשקעות הלוב במקסיקו בשני מיליון דולר. ההשקעות מלוב למקסיקו היו בייצור, מסחר, תחבורה, סניפי דואר, אחסנה, שירותי נדל"ן והשכרת נדל"ן במדינות באחה קליפורניה, מקסיקו סיטי, קינטנה רו ויוקטן.
נציגויות דיפלומטיות

לוב מחזיקה במקסיקו שגרירות במקסיקו סיטי.
מקסיקו מוסמכת ללוב משגרירותה באלג'יר, אלג'יריה.
יחסי מרוקו–קניה

| יחסי מרוקו–קניה |
| --- | --- |
מרוקו: קניה


מרוקו: קניה
שטח (בקילומטר רבוע)
446,550: 580,367
אוכלוסייה
38,168,990: 56,708,094
תמ"ג (במיליוני דולרים)
141,109: 107,441
תמ"ג לנפש (בדולרים)
3,697: 1,895
משטר
מונרכיה חוקתית: רפובליקה

יחסי מרוקו–קניה הם היחסים הדו-צדדיים בין קניה לבין מרוקו.
שיתוף פעולה לפיתוח

קניה חתמה על הסכם סחר עם מרוקו להרחבת הסחר בין שתי המדינות. ממשלות שתי המדינות חתמו גם על הסכם המאפשר טיסות ישירות בין שתי המדינות.
בפברואר 2014 כאשר רפובליקת סהרה הערבית הדמוקרטית פתחה שגרירות בניירובי, פרץ סכסוך בין המדינות.
יחסי סחר

הסחר בין שתי המדינות נמצא בצמיחה מאז 1998, כאשר קניה מכרה סחורות בשווי של 1.5 מיליון שילינג קנייתי (20 אלף דולר). באותה שנה היא ייבאה סחורות בשווי של 13 מיליון שילינג קנייתי (150 אלף דולר) ממרוקו.
בשנת 2011 ייצאה קניה סחורות בשווי 305 מיליון שילינג קנייתי (3.3 מיליון דולר) למרוקו, שם עלה הסחר באופן קיצוני בעוד שהיבוא ממרוקו היה בשיא של 3.4 מיליארד שילינג קנייתי (37.3 מיליון דולר). עם זאת, בשנת 2012, המסחר ירד כאשר היצוא למרוקו הגיע לכ-283 מיליון שילינג קנייתי (3.1 מיליון דולר), בעוד שהיבוא ממרוקו היה בשווי של 312 מיליון שילינג קנייתי (3.4 מיליון דולר).
בנובמבר 2014 ביקר נשיא הסנאט הקנייתי, דייוויד אקווה את'רו, במרוקו כדי לחזק את הקשרים הדו -צדדיים בין שתי המדינות. הדובר נפגש עם ראש ממשלת מרוקו, עבדאלילה בנקיראן, והם דנו במספר הנפקות, כולל מלגות להשכלה גבוהה בתחומי הרפואה וההנדסה. בנקיריין אמר גם כי מרוקו מעוניינת להעמיק את שיתוף הפעולה עם מדינות אפריקאיות אחרות ולסייע לדרבן את הפיתוח ביבשת.
נציגויות דיפלומטיות

מרוקו מחזיקה בקניה שגרירות בניירובי.
קניה מיוצגת במרוקו באמצעות שגרירותה בקהיר, מצרים.
יחסי מרוקו–צ'כיה

| יחסי מרוקו–צ'כיה |
| --- | --- |
מרוקו: צ'כיה


מרוקו: צ'כיה
שטח (בקילומטר רבוע)
446,550: 78,867
אוכלוסייה
38,168,990: 10,703,802
תמ"ג (במיליוני דולרים)
141,109: 330,858
תמ"ג לנפש (בדולרים)
3,697: 30,910
משטר
מונרכיה חוקתית: רפובליקה

שגרירות מרוקו בפראג
יחסי מרוקו–צ'כיה הם היחסים הדיפלומטיים שבין ממלכת מרוקו לבין הרפובליקה הצ'כית.